Spoor deur Deon Meyer – Iets om te lees
Spoor deur Deon Meyer
Hierdie (dikste) boek wat nog deur Deon Meyer geskryf is, is eintlik vier boeke waarvan die karakters en storielyne slim deurmekaar weef soos wat net Meyer kan.
Ons ontmoet vir Milla, wat vir haarself 'n nuwe lewe probeer maak na die vernedering van haar man se leefstyl en ontrouheid. Haar begeerte om so bietjie dangerous te leef neem haar na situasies waarvan mens net oor die 7-uur nuus hoor.
Daar is die lyfwag Lemmer, wat moeilikheid aantrek soos 'n magneet ten spyte van Lemmer se Eerste Wet: Moenie betrokke raak nie. 'n Reddingspoging van die laaste twee lewendige swart renosters in Zim verander in 'n nag van bedrog wat 'n wrang smaak in sy mond laat en hy het 'n score om te settle…
Ons loop ook 'n ent saam met Mat Joubert, wat na 32 jaar diens in die SAPD die wêreld van privaat speurder betree. Hoe dieper hy grawe op soek na 'n vermiste persoon, hoe minder maak dinge sin. Sy kliënt se fondse is boonop beperk en die horlosie tik. Gaan hy die saak opgelos kry voor haar geld op is?
En dan is daar die ouens op die Harleys en die gerugte dat Al-Qaeda besig is om wapens in die land in te bring…
My persoonlike mening:
Iemand wat nog nie 'n Deon Meyer gelees het nie, mag dalk aanvanklik 'n wenkbrou lig oor sy dialoog, maar ek bly verstom oor sy vermoë om die leser in staat te stel om die gesprekke te "hoor" en hom te vereenselwig met die karakter se gedagtes.
Alhoewel ek die boek geniet het, het ek gevoel daar was detail wat in die lug bly hang het – sommige goed wat ek verbind sou wou sien. Ek kan eerlik sê dat ek meer aangegryp was deur Infanta en 13 Uur.
Sal ek die boek aanbeveel? Ja.
Author SonligPosted on November 23, 2010 Januarie 6, 2011 Categories Deon Meyer, Spanning
13 gedagtes oor "Spoor deur Deon Meyer"
November 23, 2010 om 9:53 vm
Baie geluk met jou heel eerste post.
Ek is nie 'n groot liefhebber van spanning / misdaadverhale nie, maar Deon Meyer ken sy storie. Bly vir my ongelooflik hoe 'n goeie Afrikaanse skrywer – soos Meyer – amper altyd vertaal word.
November 23, 2010 om 10:19 vm
Baie dankie! Julle klompie bloggers inspireer my.
Ja, en hoe moet daai Capie-taal nie verlore gaan in enige ander taal nie!
November 23, 2010 om 11:03 vm
Hartlik geluk! Die begin van GROOT DINGE!! Een van die dae het jy jou eie blog – kyk maar!!
Ek gaan beslis die boek vir manlief koop vir kersfees
November 24, 2010 om 9:25 vm
Dankie Toorts. Ek oefen solank 'n bietjie hier.
carin joubert sê:
November 23, 2010 om 2:10 nm
Fantasties ek soek altyd iemand wat 'n boek kan aanbeveel want dan is jy al klaar verseker dat jy dit gaan geniet, nou kan ek sommer net op julle kliek en siedaar my volgende boek is klaar uitgesoek. Dit is 'n blink gedagte ek gaan die web beslis by my vriende aanbeveel.
Dankie Carin. Hoe meer siele hoe meer vreugde!
November 23, 2010 om 7:51 nm
Goed geskryf! Dankie ! Maak my sommer lus om die boek te lees.
November 24, 2010 om 9:26 vm
November 30, 2010 om 9:25 vm
Ek het gladnie die spanningslyn gevoel soos met bv. Onsigbaar nie – daar kort ietsie. Tog is daar mense wat reken dis sy beste werk. Ek verskil van hulle.
Maar Baas Meyer bly 'n Skoor favourite, of hy nou wil of nie! Ek doen sommer sulke Breyten Paulse flipflacks as ek hoor daar is 'n boek met nat ink op die rakke!
November 26, 2018 om 1:23 nm
Hierdie was maar my twede boek van Deon Meyer en ek moet se ek was vas gebind vir drie dae aan die ding, maar ek voel so asof ek 'n paar legkaart stukkies gemis het. So ek stem saam daar is 'n hele paar stukkies wat nie verbind is nie, Dit is amper soos om 'n goeie spanning vliek te kyk en dan gaan die krag af in die middle van die storie!
November 22, 2019 om 11:09 nm
Oktober 12, 2019 om 1:28 nm
Ek het 2 vrae oor iets wat aan die lig kom heel aan die einde. Iemand wat bereid is om te help? Jul het seker al die detail van die boek vergeet.
Peter Odendaal sê:
November 22, 2019 om 11:08 nm
Die stories in die boek kom nie tot n gevolgtrekking nie maar bly in die lug hang – frustreerend! Probeer Meyer te veel aanvat of weet hy self nie hoe die storie eindig?